‘n Tydige boek met aangrypende ware verhale van pyn, maar ook van genesing en hoop.
Ons ken almal iemand wat Grens toe is en nie dieselfde teruggekom het nie. Vandag, dekades ná die afloop daarvan, voer baie oud-dienspligtiges steeds ‘n stryd met die trauma van die Grensoorlog. In Weermagstories, die eerste boek om die nasleep van dié oorlog uit ‘n Christelike perspektief te benader, moedig Roelf Schoeman lesers aan om nie langer stil te bly nie.
Weermagstories bevat talle, soms ontstellende, ware verhale. Maar die boek verskaf ook ‘n veilige roetekaart met riglyne en hulpbronne sodat enige oud-dienspligtige sy storie, hoe erg ook al kán vertel. Saam, binne ‘n ondersteunende gemeenskap, is genesing moontlik.
Roelf Schoeman. Self oud-dienspligtige wat in die Kaprivi en in Ovamboland ontplooi is, het post-traumatiese stres vir sy meestersgraad ondersoek. Hy is besig om saam met 61 Meg aan ‘n model te werk wat dienspligtiges wat PTSD ervaar kan ondersteun. Hy is tans betrokke by die Sentrum vir Kontekstuele Bediening by die Teologie-fakulteit van die Universiteit
You're reviewing: Weermagstories (Sagteband)
Sarel de Bruyn wrote:
"Vir elkeen wat worstel met hul eie of 'n naaste, hetsy gesinslid of eggenoot, se ervaringe tydens die Grensoolog -- die boek kan jou baie help. Dit het by my resoneer, Maak vrede met die verlede en praat oor dit wat gebeur het. Die boek gee jou 'n veilige hawe. Dit kan nie te hoog aanbeveel word nie," - Posted on 7/20/15
"Dis beter gestel as wat ek dit sou kon doen, so ek haal Pieter GR de Villiers in sy LitNet artikel aan:
"Die boek vertel sorgvuldig hoe die genesingsproses deur vertelling die beste kan verloop. Aandag word gegee aan verskeie aspekte van en teorieë oor narratiewe terapie, wat wêreldwyd erken word as ’n manier om posttraumatiese stres te oorkom.
Netjies en konkreet, maar ook eenvoudig en verstaanbaar, help Schoeman se boek die getraumatiseerdes om die lank-weggesteekte geheimenisse in hul verlede op ’n effektiewe manier te ontbloot.
Dit is ’n boek wat soveel waardevoller is omdat dit uit ’n betrokke, ontfermende hoek geskryf is deur iemand wat self deur die meule gegaan het "...
"’n Boek soos hierdie is ’n besondere bydrae tot die genesing van ’n klomp getraumatiseerde mense as gevolg van die grensoorlog." " - Posted on 7/16/15